tomron87/hebrew-wikipedia-sentences-corpus huggingface dataset:
מטרתו האמיתית של קרופורד היא לגייס את עזרתו של לקטר באיתור רוצח סדרתי המכונה "באפלו ביל", שחוטף נשים כבדות-משקל, מרעיב אותן במשך כשבועיים, רוצח, מפשיט את עורן ומשליך את גופותיהן לנהרות.
כינוייו, "באפלו ביל", נטבע כבדיחה אכזרית של חוקרי משטרת קנזס סיטי – "he likes to skin his humps".
בתחילה, לקטר מתנשא ודוחה את סטרלינג, אך לאחר שאסיר אחר פוגע בה באופן מיני, הוא מתנצל ומציע רמז: הקורבן הבא של באפלו ביל תופשט מקרקפתה.
הוא גם מפנה את סטרלינג לרכבו של בנג'מין רספייל, מטופל לשעבר, שבתוכו היא מגלה ראש כרות בצנצנת – מאוחר יותר מתברר שזהו קלאוס, מאהבו של רספייל.
סטרלינג שבה ללקטר שוב ושוב במהלך החקירה.
בין השניים נרקם קשר מורכב של שאלות, רמזים והחלפת מידע – הוא מספק רמזים מוצפנים, והיא משתפת בזיכרונות קשים מילדותה כיתומה.
במקביל, נאלצת סטרלינג גם להתמודד עם ד"ר פרדריק צ'ילטון, מנהל המוסד ואויבו המושבע של לקטר, שמנסה להרוויח פרסום על חשבונה ומנסה לנצל אותה מינית.
כאשר מתגלה קורבנו השישי של ביל במערב וירג'יניה, סטרלינג משתתפת בנתיחה ומגלה גולם חרק בגרונה של הקורבן – בדיוק כפי שלקטר חזה.
הקורבן הופשטה גם מקרקפתה, וחסרות לה פיסות עור משולשות מהכתפיים.
דיווחים משפטיים מעלים כי היא נרצחה תוך ארבעה ימים, בניגוד לדפוס הקודם של ביל.
הגולם מזוהה תחילה כעש נדיר שלא אמור להימצא באותו אזור, ובהמשך כעש "רפרף גולגולת המת", מין שדורש גידול מבוקר מביצים מיובאות.
גולם דומה נמצא גם בראשו של קלאוס.
סטרלינג מסיקה מכך שלקטר יודע את זהותו האמיתית של באפלו ביל.
כאשר בתה של הסנאטורית רות מרטין, קתרין בייקר מרטין, נחטפת, סטרלינג נשלחת להציע ללקטר עסקה: אם יסייע באיתור הרוצח, הוא יועבר למתקן בעל תנאים נוחים יותר.
לקטר ספקן אך משתף פעולה.
הוא מסביר כי ביל מאמין בטעות שהוא טרנסקסואל, אך נדחה שוב ושוב ממרפאות לניתוח להתאמה מגדרית.
לקטר מספר לסטרלינג על ג'יימ גאמב – מאהב קנאי לשעבר של רספייל, שרצח את קלאוס ועשה מעורו סינר – ועל שאיפתו להפוך לגולם אנושי, כפרפר.
צ'ילטון, שהאזין לשיחה, מגלה שהעסקה של ה-FBI מזויפת ומציע ללקטר עסקה משלו – העברה אמיתית בתמורה לקרדיט.
לקטר מסכים, אך דורש למסור את המידע ישירות לסנאטורית.
הוא מספק לה שם מזויף – בילי רובין (בילירובין, פיגמנט בצואה) – ותיאור פיזי מדויק.
בשלב זה סטרלינג מבקשת לקטר רמז אחרון.
הוא עונה לה: "אנחנו חושקים במה שאנו רואים כל יום", ודורש שתספר לו על הזיכרון הכואב ביותר שלה – לילה שבו ברחה כילדה מרפת כבשים לאחר שצפתה בשחיטתן.
בהמשך, לקטר בורח מהמעצר תוך שהוא הורג את שומריו ומשתמש בפניו של אחד מהם כמסכה.
סטרלינג, בניגוד להוראות שניתנו לה, ממשיכה לחקור את פרשת באפלו ביל ומגלה קשר בין ג'יימ גאמב לבין קורבנו הראשונה, פרדריקה בימל.
היא מבינה שביל תופר חליפה מעור קורבנותיו במטרה להפוך לאישה.
סטרלינג מוצאת את ביתו של גאמב, מתעמתת איתו והורגת אותו, ובכך מצילה את קתרין.
הרומן מסתיים בכך שלקטר, השוהה במלון בסנט לואיס ומתכנן לברוח לדרום אמריקה, כותב מכתבים לצ'ילטון (עליו הוא מאיים בנקמה), לברני (סוהר ששמר עליו בכבוד), ולבסוף לקלריס – בה הוא מצהיר על אי-כוונתו לפגוע בה, אלא מאחל לה שלווה.
הוא מנחש נכון שייתכן שהצלת קתרין הביאה לה הקלה זמנית, אך ה"כבשים" ימשיכו לזעוק – והיא תמצא את מטרתה בשירות הציבור.
הרומן מסתיים כאשר סטרלינג נרדמת לקול "שתיקת הכבשים".
הסופר דייוויד פוסטר וואלאס שילב אותו בתוכנית הלימודים שלימד בקולג' פומונה, ואף כלל אותו, יחד עם "הדרקון האדום" מאת האריס, ברשימת עשרת הספרים האהובים עליו.
ג'ון דאנינג תיאר את שתיקת הכבשים כ"מותחן הטוב ביותר שקראתי בחמש השנים האחרונות".
עם זאת, מספר מבקרים ופעילים טרנסג'נדרים ביקרו את הספר בטענה כי הוא טרנספובי והומופובי בשל האופן שבו דמותו של באפלו ביל מוצגת.
בעקבות כך, התקיימו הפגנות נגד העיבוד הקולנועי עם עלייתו לאקרנים.
הסופרת הפמיניסטית ג'וליה סראנו טענה כי הספר מציג טרנסקסואליות כפסיכוזה, על אף שבטקסט עצמו מדגיש האריס כי ג'יימ גאמב אינו טרנסקסואל אמיתי.
פרס ברם סטוקר לספר הטוב ביותר לשנת 1988.
פרס אנתוני לרומן הטוב ביותר לשנת 1989.
מועמדות לפרס הפנטזיה העולמי לשנת 1989.
לאחר העיבוד הקולנועי של "הדרקון האדום" בשנת 1986 (בשם "הצייד"), עובד "שתיקת הכבשים" לסרט בבימויו של ג'ונתן דמי בשנת 1991. הסרט הפך לסרט השלישי בהיסטוריה של פרסי האוסקר שזכה בחמשת הפרסים המרכזיים – הסרט הטוב ביותר, הבמאי הטוב ביותר, התסריט המעובד הטוב ביותר, השחקן הטוב ביותר והשחקנית הטובה ביותר.
בסרט מככבים ג'ודי פוסטר כקלריס סטרלינג, אנתוני הופקינס כחניבעל לקטר וטד לוין כבאפלו ביל.
הסרט נאמן ברובו לעלילת הספר, אך משמיט פרטים אחדים, כגון מותה של רעייתו של קרופורד וטיב יחסיה של סטרלינג עם ד"ר פילצ'ר.
בשנת 2005 יצרו האחים ג'ון ואל קפלן גרסה פארודית על הסיפור, בעיקר בהתבסס על הסרט, בשם "Silence!
המופע הוצג לראשונה בתיאטרון אוף-אוף-ברודוויי וזכה מאז להפקות גם בלונדון ובלוס אנג'לס.
בשנת 2012 זכתה ההפקה בלוס אנג'לס בפרס מבקרי הדרמה המקומיים עבור הפסקול, ההופעה הראשית והכוריאוגרפיה.
בשנת 2021 עלתה ברשת CBS סדרת טלוויזיה בשם "קלריס", שנוצרה על ידי ג'ני לומט ואלכס קורצמן.
עלילת הסדרה מתרחשת שלוש שנים לאחר אירועי הסרט משנת 1991, ובה כיכבה רבקה ברידס כקלריס סטרלינג.
תומאס סטרנס אליוט , המוכר גם כטִי-אֵס אליוט (או ת"ס אליוט), היה משורר, מחזאי ומבקר ספרות אנגלי-אמריקאי.
את עיקר פרסומו רכש בממלכה המאוחדת, ונחשב לממשיכה ומחדשה של המסורת האירופאית בשירה ובאמנות בכלל.
אליוט נולד למשפחה אמידה בסנט לואיס שבמיזורי (ממדינות המערב התיכון בארצות הברית).
הוא התיישב בבריטניה בשנת 1914, בהיותו בן 26. בשנת 1927 אימץ אזרחות בריטית תוך ויתור על זו האמריקאית.
באותה שנה המיר אליוט גם את דתו היוניטריאנית בזו האנגליקנית ("אנגלו-קתולית" לפי ניסוחו).
עזרא פאונד, שהיה כתב חוץ של המגזין "Poetry" למשך שש שנים, שכנע את המייסדת והמו"לית של המגזין, הרייט מונרו, לפרסם את יצירותיו הראשונות של ת"ס אליוט.
בשנת 1948, הוענק לת"ס אליוט פרס נובל לספרות.
שיריו של אליוט נחשבו כקשים לקריאה ולפיצוח, עקב שפע המטפורות הדקות, ההפניות והרמזים לספרות הקלאסית הרחבה, שאותן כתב אליוט מתוך הנחה שהקורא המשכיל יזהה את המובאות ואת משמעויותיהן.
הוא השתמש בשירתו ביסודות צעקניים והמוניים לצד נושאים שיריים מסורתיים מן המסורת האירופית, היהודית-נוצרית או ההודית, במעברים בין שיחת חולין בנלית לרטוריקה מקיפה, בהפסקות ברצף הסיפורים על ידי גיחות פתאומיות אל העבר כמו בטכניקות קולנועיות.
במקביל לפעילותו כמשורר ועורך בכיר (הוצאת פייבר את פייבר) העלה אליוט כמה מחזות חדשניים בתיאטרון האנגלי - כגון "רצח בקתדרלה", "האיחוד המשפחתי", מסיבת הקוקטייל" ועוד.
אליוט אחראי ליישום המונח שטבע בשנת 1919 - "קורלטיב אובייקטיבי" (Objective Correlative) בניתוחו את "המלט" לשייקספיר.
דרך שימושו במונח זה הגדיר אליוט מערך של חפצים, אירועים ומצבים שמתחברים על-מנת ליצור רגש מסוים אצל הקורא.
במאמרו זה, שנקרא "המלט ובעיותיו" מגדיר אליוט את המחזה המפורסם כ"כישלון ספרותי".
ב-1934 הצהיר אליוט שנוכחות מספר גדול של יהודים "חופשיים במחשבתם" (לא-אורתודוקסים) היא גורם המערער ומסכן את האחדות החברתית והתרבותית בבריטניה ובארצות אחרות, וקרא לארגן הגירה שלהם.
ב-1952 הסביר לישעיה ברלין שלא התכוון מעולם לקרוא לאלימות או לגירוש כפוי, אך התעקש על צדקתו.
לדברי אליוט, בעוד שבעבר יכלו יהודים להיטמע על ידי התנצרות, העידן המודרני הפך את המרת הדת למעשה חסר משמעות, וגזר על יהודים כאלו לחיות כמיעוט מנוכר בחברה שנותרה נוצרית במובן העמוק, ללא יכולת להיקלט, ועשה אותם מועדים לדעות רדיקליות כמו קומוניזם.
לדעת אליוט, נותרו ליהודים רק שתי אפשרויות בנות-קיימא: להיצמד למסורתם (הוא הצהיר כי איננו מתנגד בשום אופן לקהילות יהודיות דתיות במערב) או להגר.
גם סוגיית היחס ליהודים ביצירתו של אליוט מעוררת פולמוס עז.
כך למשל הם פני הדברים בנוגע לשיר שכתב ב-1919, בעת בה פרחה האנטישמיות באירופה, ואשר נקרא אז "בליישטיין עם סיגר" (לאחר מכן שינה אליוט את שמו של השיר ל"בֶּרְבַּנְק עם הבֶּדֶקֶר").
בשיר זה תיאר אליוט אדם בשם בליישטיין - שם יהודי - בתיאורים חריפים המעוררים סלידה מהדמות.
אמנם, על גישה זו נמתחה ביקורת, שכן גם בשירים אחרים נמצאים אצלו אזכורים אנטישמיים מפורשים, המזכירים את היהודים, וכי ההבדל בין סאטירה לבין אנטישמיות הוא בולט לעין כך, למשל, מתאר אליוט בשיר Gerontion, אחד משיריו הנודעים, את בעל הבית היהודי:
וכך כותב מבקר הספרות גדעון סתר ("נתיב", ספטמבר 2002) על שיר זה:
על כן, גורס סתר, שהמוטיב האנטישמי בשירתו של אליוט אינו ניתן לערעור.
הוא קושר זאת בסביבה התרבותית באותם זמנים, שעודדה אנטישמיות, ואף בהשפעה אפשרית של "מיטיבו ומדריכו הרוחני", עזרא פאונד.
המשורר הישראלי דוד אבידן התכתב עם היצירה בשירו "בעניין אהבתו האומללה של ג' אלפרד פרופרוק".
The Waste Land, 1922 (תורגם, בין השאר, תחת השמות "ארץ הישימון" ו"ארץ השממה").
The Hollow Men, 1925 ("האנשים החלולים").
Old Possum's Book of Practical Cats, 1939 ("ספרו של פוסום הזקן על חתולים שימושיים") - ספר שירה לילדים ששימש בסיס למחזמר הנודע "קאטס" (Cats) של אנדרו לויד ובר.
Four Quartets, 1943 ("ארבעה קוורטטים").
ארץ השממה וגם הגברים החלולים, תרגום, הערות ואחרית דבר: ערן צלגוב, אשמורת, 2024.
ארבעה קוורטטים, תרגום והערות: אסתר כספי, סוף דבר: שמעון זנדבנק, המעורר, תל אביב, 1999
ארבעה קוורטטים, תרגום: מאיה בז'רנו, קשב, תל אביב, 2008
ארץ השממה, תרגום: נח שטרן, ספר, תל אביב, 1940
ארץ הישימון, תרגום: מנחם בראון, קלנת ברוקס: "ארץ הישימון" - ניתוח, אל"ף, תל אביב, 1967
אליוט, תרגום: דליה גלבר, מבוא: ריצ'ארד שרוין, עקד, תל אביב, 1981
ספרו של פוסום הזקן על חתולים שימושיים, תרגום: יהודית קופנהגן, הקיבוץ המאוחד, 1986
על השירה, זמורה ביתן, תל אביב, 1976
רצח בקתדרלה, תרגום: יהודה ויזן, אורית גת, הוצאת עכשיו, תל אביב, 2009
סוויני אגוניסטס, תרגום: יהודה ויזן, הוצאת עכשיו, תל אביב, 2009
אליוט, תרגום: אורי ברנשטיין, הוצאת הקיבוץ המאוחד, 2010
אילדרופ ואפלפלקס (סיפור קצר), מאנגלית: אביעד שטיר, בתוך דחק, כרך י"ג, 2021.
סוויני אגוניסטס, הטקסט המלא בשני חלקים בנ.ר.ג בתרגום יהודה ויזן
הִיסְטֶרְיָה, בתוך הליקון (תרגמו אירית סלע וזהר איתן)
שיר לשמעון, בתוך הליקון בתרגום דוד ויינפלד
שיר האהבה של ג'יי אלפרד פרופרוק
אלפרד פרופרוק בתרגום אלי אליהו
שיר האהבה של ג'יי אלפרד פרופרוק בתרגום עופרה עופר
רצח בקתדרלה, בתרגום יהודה ויזן, אורית גת בתוך הבלוג של אלי אשד באתר "רשימות"
ברנט נורטון, הפרק הראשון מתוך הקוורטט הראשון ב'ארבעה קוורטטים', בתרגום ה.
בנימין ובתרגום אוֹרי ברנשטיין, באתר הספריה החדשה
1948 מסדר ההצטיינות, הממלכה המאוחדת
1951 אות לגיון הכבוד, צרפת
1954 פרס גתה של ההאנזה
1964 מדליית החירות הנשיאותית, ארצות הברית
ת'אבת עזמי סליימאן מרדאווי הוא איש הג'יהאד האסלאמי הפלסטיני באזור ג'נין, טרוריסט אשר חימש וצייד 9 מחבלים מתאבדים, שלח אותם אל מותם וגרם לרציחתם של 20 ישראלים ופציעתם של 150. הוא נעצר במבצע חומת מגן, נשפט וישב בכלא בישראל עד ששוחרר בעסקת חמאס–ישראל בינואר 2025.
ת'אבת מרדאווי, תושב הכפר עראבה שבאזור ג'נין, החל בפעילותו הטרוריסטית ב-1994. הוא נעצר על ידי ישראל וישב בכלא בשנים 1994 - 1998. לאחר שחרורו הצטרף לג'יהאד האסלאמי והשתלב בהנהגת הארגון בג'נין.
בנובמבר 1998 הוא נעצר על ידי המודיעין המסכל הפלסטיני, והיה כלוא באופן חלקי בג'נין עד לשחרורו במאי 2000.
לאחר פרוץ האינתיפאדה השנייה בספטמבר 2000 חידש קשריו עם פעילי הג'יהאד האסלאמי.
במהלך האירועים בלט כטרוריסט אשר פעילות הטרור שיזם גרמה להריגת 20 ישראלים ולפציעת 150. היה סגנו (ביחד עם עלי ספורי) של מחמוד טוואלבה, הידוע בכינויו "נורסי", שהיה ראש הזרוע הצבאית של הג'יהאד האסלאמי בשומרון.
במסגרת מבצע חומת מגן הסגיר עצמו מרדאווי לידי כוחות צה"ל ב-11 באפריל 2002. בחקירתו סיפר כי במהלך הקרב עם חיילי צה"ל במחנה הפליטים ג'נין הוא עשה שימוש בפיצוץ בלוני גז ובכך גרם להרס בתים שבהם התגוררו אזרחים תמימים.
כמו כן הודה מרדאווי שהוא וחבריו החליטו להיכנע מאחר שלא יכלו לעשות דבר כדי לעצור את הדחפורים המשוריינים של צה"ל שהחלו לפעול באופן מסיבי במחנה.
במהלך חקירתו הודה מרדאווי כי הוא עומד מאחורי תכנון וביצוע הפיגועים הבאים:
16 ביולי - פיגוע התאבדות בתחנת אוטובוס מול תחנת הרכבת בבנימינה.
12 באוגוסט - שילוח המחבל המתאבד שהתפוצץ במסעדת וול- סטריט בקריית מוצקין.
28 באוקטובר - פיגוע ירי לעבר עוברי אורח בשוק בחדרה.
29 בנובמבר - פיגוע באוטובוס ליד מחנה 80, מחבל מתאבד פוצץ עצמו באוטובוס "אגד" בצומת מחנה 80-ואדי עארה.
26 בפברואר - תכנון פיגוע התאבדות בחיפה אשר לא יצא אל הפועל.
המחבל נתפס על ידי המשטרה, סיכול פיגוע ההתאבדות בכיכר פריז בחיפה.
5 במרץ - פיגוע באוטובוס בתחנה המרכזית בעפולה, מחבל מתאבד פוצץ עצמו באוטובוס "אגד" 823 בעפולה.
20 במרץ - פיגוע באוטובוס בואדי עארה בצומת מוצמוץ, מחבל מתאבד פוצץ עצמו באוטובוס "אגד" 823 שנסע מתל אביב לנצרת.
בכל תקופת פעילותו הופעל מרדאווי על ידי מפקדת הארגון בסוריה, עמה עמד בקשר.
על-פי אחד ממסמכי השלל, הועברו סכומי כסף גדולים מהנהגת הארגון בדמשק אל תשתית הטרור של הג'יהאד האסלאמי בג'נין.
ת'אבת אבן קורה (826–901), היה מתמטיקאי ואסטרונום ערבי.
ת'אבת נולד בחרן באשור (כיום טורקיה).
הוא ותלמידיו עקרו לבגדאד, שהיה אז אחד המרכזים המדעיים החשובים בעולם, ושם למד וחקר אסטרונומיה, מתמטיקה, רפואה, תורת הנסתר ופילוסופיה.
הוא למד יוונית ותרגם כתבים יווניים קדומים, בהם כתבי תלמי, אוקלידס וארכימדס.
ת'אבת נולד בחרן שבמסופוטמיה, והשתייך לצאבאים של חרן.
בנעורויו עבד ת'אבת כחלפן כספים בשוק, עד שנפגש עם מוחמד בן מוסא, המבוגר מבין בנו מוסא.
בפגישתם ת'אבת הפגין כישורים לשוניים יוצאי דופן עד כדי כך שבן מוסא החליט לקחת אותו איתו לבגדאד על מנת שילמד מתמטיקה, אסטרונומיה ופילוסופיה בהדרכתם של בנו מוסא.
קופרניקוס, שבחן טקסט בלטינית המיוחס לת'אבת, טוען כי ת'אבת קבע שאורכה של שנה הוא 365 ימים, 6 שעות, 9 דקות ו-12 שניות (טעות של 2 שניות).
בפיזיקה, הוא התנגד לפיזיקה של אריסטו והציע תאוריה שלפיה תנועה כלפי מעלה וכלפי מטה נגרמת על ידי משקל וסדר היקום הוא תוצאה של שתי אינטראקציות: האחת בין גורמים שמימיים לארציים והשנייה בין כל החלקים של כל רכיב בנפרד.
בתורת המספרים ידוע ת'אבת אבן קורה בגילויה של נוסחה שמגלה זוגות של מספרים ידידותיים:
כיוון ש - ראשוני המספרים המחלקים את הם ו- .
נחשב את סכומם: זה בגלל שסכום החזקות של עד הוא .
כלומר אכן סכום שהמחלקים של הוא .
נראה שסכום המחלקים של הוא ונסיים את ההוכחה.
כיוון ש - ראשוניים המספרים המחלקים את הם נחשב את סכומם:
בגאומטריה, הוכיח ת'אבת משפט המכליל את משפט פיתגורס למשולש כללי:
מקודקוד A של משולש ABC נעביר שני ישרים Ag ו-Ah כך ש:
(בציור מימין, דוגמה עבור המקרה הפרטי שבו היא זווית קהה).
המשפט מתקבל לאחר הוכחה שהמשולשים AgB, CAB, ChA דומים.
במקרה הפרטי, שבו הזווית היא זווית ישרה, הנקודות g, h מתלכדות, ואז ומקבלים את משפט פיתגורס.
אדמירל ת'אד אלן היה המפקד ה-23 של משמר החופים האמריקני, בין השנים 2006 ל-2010. שימש כמפקד הכוח המטפל בדליפת הנפט במפרץ מקסיקו (2010).
נולד בטוסון, אריזונה, אביו היה טכנאי במשמר החופים ולחם במלחמת העולם השנייה.
סיים את לימודיו התיכוניים בשנת 1967. הוא למד במכללת משמר החופים האמריקאי וסיים תואר שני בניהול ציבורי מאוניברסיטת ג'ורג' וושינגטון ותואר שני בניהול מאוניברסיטת MIT.
ב-25 במאי 2006 מונה לתפקיד מפקד משמר החופים האמריקני על ידי הנשיא בוש ובאישור הסנאט.
ב-25 במאי 2010 החליפו בתפקיד רוברט פאפ.
תפקידו הראשון כקצין דגל (קצין בכיר) היה כמפקד של המחוז השביעי של משמר החופים.
בין השנים 2002 ל-2006 שימש כראש המטה הכללי (התפקיד השלישי בהיררכיה) של משמר החופים האמריקאי.
בשנת 2005 מונה על ידי סוכנות FEMA האמריקאית לניהול מאמצי החילוץ בניו אורלינס בעקבות הוריקן קתרינה.
בשנת 1975 נישא לאשתו פמלה, והם הורים לשלושה ילדים.
ב-2011 מונה לסגן נשיא חברת הייעוץ בוז אלן המילטון.
ת'אבת בן קיס בן שמאס היה אחד מהסחאבה, בין המוסלמים הראשונים שאימצו את האסלאם לאחר מפגש עם מוחמד בעצמו.
הוא מילא תפקיד חשוב במפגש בו נקבע היורש של מוחמד אחרי מותו.
ישנן שתי גרסאות סותרות לגבי מותו, לפי האחת נהרג ככל הנראה בקרב בנג'ד בתקופת הח'ליפים ישרי הדרך.
אך לפי מסורת מוסלמית-סינית הוא היה בין הראשונים שהגיעו לאזור סין על מנת להפיץ את האסלאם עוד בתקופת שושלת טאנג, ובסופו של דבר מת בהיותו בשינג'יאנג.
ת'אג לייף היה הרכב היפ הופ אמריקאי שהורכב מטופאק שאקור, ביג סייק, מופרים שאקור (אחיו החורג של טופאק שאקור), סטרץ', מקאדושיס ודה רייטד אר.
ההרכב הוציא לאור בשנת 1994 אלבום אחד בשם, Thug Life: Volume 1, לפני שהתפרקו ב-1995.
זה ייצג את הרעיון שהגזענות וההדחה לשוליים שחווים נערים שחורים בסופו של דבר משפיעים לרעה על החברה.
ביג סייק היה חבר בכנופיית קריפס ומקאדושיס היה סוחר סמים במהלך שנות ה-90. טופאק, רנדי "סטרץ' ווקר" ופרינסס מל הקימו את ת'אג לייף בשנת 1992 עם ביג סייק.
הם הקליטו שיר שנקרא גם "Thug Life".
מאוחר יותר הצטרפו להרכב מקאדושיס ודה רייטד אר.
הם חתמו באינטרסקופ רקורדס והקליטו אלבום בשם Thug Life, Volume I.
האלבום הגיע למקום 42 במצעד בילבורד 200. אחיו החורג של טופאק, מופרים שאקור, הצטרף מאוחר יותר לקבוצה.
ב-30 בנובמבר 1995, סטרץ' מת לאחר שנורה ארבע פעמים בגבו על ידי שלושה גברים שעצרו לצד המיניוואן שלו בקווינס וילג'.
הוא נהרג בדיוק שנה לאחר הירי של טופאק שאקור ב-1994.
תדאוס רואו לקינביל (באנגלית : Thaddeus Rowe Luckinbill נולד; ב-24 באפריל 1975) הוא שחקן ומפיק אמריקאי הידוע בזכות משחקו באופרת הסבון של CBS, צעירים חסרי מנוח.
לת'אד לוקינביל יש אח תאום זהה, טרנט, הצעיר ממנו ב-12 דקות.
טרנט לקינביל הוא עורך דין המתגורר בלוס אנג'לס .
בפרק האחרון של סדרת הטלוויזיה חוק וסדר: כוונה פלילית " To the Boy in the Blue Knit Cap ", טרנט הופיע לזמן קצר כקורבן רצח התאומים/ הגופה הזהה השוכב לצד קורבן הרצח/גופת הדמות שגילם ת'אד .
לקינביל התחתן עם כוכבת "צעירים חסרי מנוח", אמיליה היינל, במרץ 2007 בזמן שהדמויות שלהם נישאו גם בתוכנית.
הוא אב חורג לבנה של היינל, אוגוסט, מנישואיה למייקל וות'רלי.
ילדם הראשון המשותף, בנם, תאדאוס רואו, נולד ב-2 בנובמבר 2007. בתם, ג'ורג'יה מארס, נולדה ב-17 בדצמבר 2009. ב-1 במרץ 2017, לקינביל הגישה בקשה לגירושין מהיינל, תוך שהוא מציין בבקשה "הבדלים בלתי ניתנים לגישור".
עם זאת, נכון לסוף 2019, הם אינם גרושים.
לקינביל נהנה לשחק כדורעף, גלישה, אגרוף וללכת לחדר כושר.
מדי פעם הוא משחק בקבוצת הכדורסל של הוליווד נייטס.
הוא התמחה במימון עסקי באוניברסיטת אוקלהומה .
לקינביל הוא בן דודו של השחקן לורנס לקינביל - חתנה של הקומיקאית לוסיל בול ובעלה של הקומיקאית לוסי ארנז.
בנוסף לתפקידו באופרת הסבון צעירים חסרי מנוח, לקינביל שיחק בכמה סדרות טלוויזיה בפריים-טיים' בהן, באפי ציידת הערפדים, פרובידנס, סברינה המכשפה הצעירה, נאש ברידג'ס, ללא עקבות, CSI: ניו יורק, הלוחשת לרוחות, CSI: מיאמי, המפענחת: פשעים חמורים וניפ/טאק.
בשנת 2001, לקינביל הופיע גם בפרק של הסדרה התיעודית "True Life" והופיע בקליפ "Don't Tell Me" של מדונה בתור הקאובוי שנזרק מסוסו בסוף השיר.
ב-3 בנובמבר 2017, פורסם שלקינביל יחזור לשחק באופרת הסבון צעירים חסרי מנוח, החל מ-12 בדצמבר 2017. הוא עזב את הסדרה ב-13 באפריל 2018.
בשנת 2018, שיחק בסרט המלחמה "12 לוחמים" בתור ורן מייקלס.
בשנת 2023 שיחק לקינביל את התפקיד של קבלן הבית "פיטר" במותחן הפעולה "זוחלים" אותו הפיק לצד אחיו, טרנט לקינביל.
באותה שנה שיחק בסדרה "לביאות: מבצעים מיוחדים".
בשנת 2013, יחד עם אחיו התאום טרנט, והמפיקה מולי סמית' הקימו חברת הפקות בשם Black Label Media .
חברת ההפקה עבדה עם שחקנים כמו ריס ווית'רספון, אמילי בלאנט וג'ייק ג'ילנהול, והפיקה סרטים בהם סיקאריו בכיכובם של בלאנט, ג'וש ברולין ובניסיו דל טורו והסרט השקר הטוב סרט בכיכובה של ווית'רספון, והרס בכיכובם של ג'ילנהול, נעמי ווטס, וכריס קופר .
בשנת 2023 הפיקו ת'אד ואחיו את הסרט Reptile שזכה לשבחי הביקורות, ובו שיחק בניסיו דל טורו.
ת'אד מגלם בסרט גם את דמותו של 'פיטר', קבלן בית, לצד ג'סטין טימברלייק ואליסיה סילברסטון .
באותה שנה יצא הסרט "ויטני – I Wanna Dance with Somebody", בהפקתו.
ת'אנדרבירד הוא דמות בדיונית של גיבור-על מוטאנט המופיעה בחוברות הקומיקס אקס-מן ביקום מארוול קומיקס.
דמותו הופיעה לראשונה בחוברת Giant-Size X-Men #1 ממאי 1975, ונוצרה על ידי הכותב לן ויין והמאייר דייב קוקראם.
ת'אנדרבירד המקורי הוא האלטר אגו של ג'ון פראודסטאר, מוטאנט אינדיאני משבט האפאצ'י בעל כוחות על-אנושיים, סיבולת גבוהה וחושים מחודדים.
חיי ההרפתקנות שלו בקבוצת האקס-מן היו קצרים, משום שהוא מת לאחר משימתם השנייה.
ת'אנדרבירד השני הוא ניל שאארה, אינדיאני בעל כוחות פירוקינטיקה, מה שמאפשר לו להמיר אנרגיה לפלזמה מחוממת.
את דמותו של ת'אנדרבירד המקורי מגלם בסדרת הלייב אקשן "בעלי היכולות" השחקן בלייר רדפורד.
ת'אנדר ביי היא בירת מחוז ת'אנדר ביי, והעיר הגדולה באזור צפון מערב אונטריו שבקנדה.
ת'אנדר ביי היא העיר השנייה בגודלה בצפון אונטריו (אחרי גרייטר סדברי), בשנת 2011 התגוררו בעיר 108,359 תושבים.
שטח השיפוט של העיר כולל מלבד העיר ת'אנדר ביי, מספר עיירות: אוליבר פאיפונג, נייבינג, קונמיי, שונייה, או'קונור, גילייס, ופורט וויליאם פירסט ניישין.
העיר יושבה לראשונה בסוף המאה ה-17, על ידי סוחרי פרווה צרפתים.
שמה של העיר "מפרץ הרעם", נובע מכך שבמפות הצרפתיות מהמאה ה-18, כונתה ימת סופיריור שהעיר ממוקמת בצפונה; מפרץ הרעם.
לת'אנדר ביי חמש ערים תאומות:
ת'ו כריסטיאנסן (בדנית וגרינלנדית: Thue Christiansen; 25 בפברואר 1940 – 26 ביוני 2022) היה מורה, אמן ופוליטיקאי גרינלנדי.
כריסטיאנסן נודע בעיקר כמעצב הדגל של גרינלנד, שאומץ רשמית ב-21 ביוני 1985.
כריסטיאנסן נולד במאמוריליכּ , גרינלנד.
בשנת 1964 נשא לאישה את קתרין.
הוא שימש כשר התרבות והחינוך של גרינלנד משנת 1979 עד 1983. בשנת 1985 עיצב את הדגל של גרינלנד.
הוא עבד גם כצייר, פסל ומתווך תרבותי והציג את יצירותיו בגרינלנד ובעולם.
הוא גם עיצב לוגואים לחברות, ארגונים ומוסדות.
ת'אד קוקרן היה פוליטיקאי אמריקאי חבר המפלגה הרפובליקנית.
כיהן כסנאטור מטעם מדינת מיסיסיפי מאז 1978 ועד 2018 וכיו"ר ועדת ההקצבות של הסנאט מינואר 2015. ב-5 במרץ 2018 הודיע על התפטרותו מהסנאט בחודש לאחר מכן, לאחר כהונה של 39 שנים.
קוקרן נולד בעיירה פונטוטוק שבמיסיסיפי.
ב-1959 סיים תואר ראשון בפסיכולוגיה ובמדע המדינה באוניברסיטת מיסיסיפי.
הוא התנדב לתוכנית שירות המילואים של צי ארצות הברית וסיים קורס קצינים בבית הספר למשפטים של הצי בניופורט שברוד איילנד.
שירת במשך שנה וחצי, עד ינואר 1961, כקצין המשפטים של הסיירת הכבדה USS MACON וכמוסמך לקצין משמרת.
הוא השלים שנתיים של שירות צבאי במטה מחוזי של הצי בניו אורלינס.
ב-1965 סיים תואר במשפטים באוניברסיטת מיסיסיפי.
במהלך התואר זכה למלגה מטעם רוטרי ללימודים באוניברסיטת דבלין שבאירלנד.
במהלך חופשות הקיץ שירת בצי האמריקאי כמרצה בבית הספר לקצינים וקודם לדרגת לוטננט.
בתום לימודי המשפטים עבד במשרד עורכי הדין Watkins & Eager שבג'קסון והפך לשותף לאחר שנתיים וחצי.
ב-1972 נבחר לנציג המחוז הרביעי בבית הנבחרים של ארצות הברית.
שימש חבר ועדת התשתיות והתחבורה בבית הנבחרים ונבחר לכהונות נוספות ב-1974 וב-1976 כשהוא זוכה ברוב של 76%.
ב-1978 זכה בבחירות לסנאט של ארצות הברית.
ניצח גם בבחירות לכהונות נוספות ב-1984, 1990, 1996, 2002, 2008 וב-2014. במערכת הבחירות ב-2014 נתקל בהתמודדות קשה בבחירות המקדימות של המפלגה הרפובליקנית, מול מועמד תנועת מסיבת התה כריס מקדניאל, וניצח רק בסיבוב השני ברוב של 51%.
במהלך הבחירות היה נתון לביקורת מצד יריבו על רומן שניהל כביכול עם עוזרתו הפוליטית בשעה שרעייתו גוססת, במהלך הקמפיין פרצו מספר מתומכי מקדניאל לבית האבות בו אושפזה רעייתו של קוקרן וצילמו אותה כשהיא על ערש דווי.
בבחירות הכלליות זכה ב-60% מקולות המצביעים.
קוקרן כיהן כראש הוועידה הרפובליקנית בסנאט השנים 1991 עד 1997. בשנים 2003 עד 2005 כיהן כיו"ר ועדת החקלאות של הסנאט.
משנת 2015 כיהן כיו"ר ועדת ההקצבות, כמו כן כיהן כחבר בוועדת החקלאות, התזונה והיערנות וכחבר בוועדת הכללים והמינהל של הסנאט.
היה בסוף כהונתו הסנאטור השלישי מבחינת הוותק בסנאט לאחר פטריק ליהי ואורין האץ'.
בשנת 1964 נישא לרוז קלייטון שנפטרה בדצמבר 2014. לזוג שני ילדים.
במאי 2015 נישא לקיי וובר ששימשה במשך שנים עוזרתו בסנאט.
ת'דאוס צ'ארלס יאנג הוא כדורסלן אמריקאי המשחק בקבוצת טורונטו ראפטורס מליגת ה-NBA.
לרוב משחק יאנג בעמדת הפאוור פורוורד, ולעיתים מוצב בעמדת הסמול פורוורד.
יאנג נולד בעיר ניו אורלינס שבלואיזיאנה, ובגיל 10 עבר עם משפחתו לממפיס, טנסי.
אביו פלטון שיחק בצעירותו באוניברסיטת ג'קסונוויל ואף נבחר בדראפט 1978 על ידי באפלו ברייברס בבחירה ה-154, אך מעולם לא שיחק ב-NBA.
בשנת 2006 הוביל ת'דאוס את קבוצת התיכון בו למד לגמר ליגת התיכונים השנייה של טנסי.
בעונה זו העמיד יאנג ממוצעים של 26.9 נקודות, 13.8 ריבאונדים, 4.1 אסיסטים, 4.3 חטיפות ו-3.6 חסימות למשחק והוזמן להשתתף במשחק מקדונלד'ס אול-אמריקן היוקרתי.
לאחר לימודיו התיכוניים בחר ללמוד באוניברסיטת ג'ורג'יה טק.
בעונתו היחידה במכללה קלע 14.4 נקודות והוריד 4.9 כדורים חוזרים בממוצע למשחק, ובסיומה הודיע שיעמיד עצמו לבחירה בדראפט ה-NBA.
יאנג נבחר בבחירה ה-12 בדראפט 2007 על ידי קבוצת פילדלפיה 76'.
בחציה הראשון של עונת הרוקי שלו מיעט יאנג לקבל דקות משחק, עד אשר נשלח שחקן הקבוצה קייל קורבר בטרייד ליוטה ג'אז.
הטרייד פינה ליאנג מקום בחמישיית הקבוצה, ובסיום העונה בה קלע 8.2 נקודות למשחק נבחר לחמישיית הרוקיז השנייה של העונה.
בעונה הבאה הפך יאנג לשחקן חמישייה קבוע וכמעט הכפיל את תפוקת הנקודות שלו מעונת הרוקי, כשקלע 15.3 נקודות בממוצע למשחק.
במהלך סוף שבוע האולסטאר של אותה עונה נבחר יאנג להשתתף במשחק הכוכבים העולים כשחקן קבוצת ה"סופמורס" (שחקני השנה השנייה) וקלע 13 נקודות.
בחמש העונות הבאות שמר יאנג על תפוקה יציבה יחסית, כשקלע בין 12.7 ל-17.9 נקודות למשחק, הן כשחקן פותח והן כמחליף.
ב-7 במרץ 2010 קלע יאנג שיא קריירה של 32 נקודות בניצחון קבוצתו על טורונטו ראפטורס.
בעונת היה החוטף השלישי בטיבו בליגה, כשסיים את העונה עם ממוצע של 2.1 חטיפות למשחק.
את שיא הקריירה שלו בחטיפות קבע יאנג ב-25 בינואר 2014, כשחטף 8 פעמים בהפסד פילדלפיה לאוקלהומה סיטי ת'אנדר.
ב-23 באוגוסט 2014 נשלח יאנג בטרייד למינסוטה טימברוולבס כחלק מטרייד משולש עם קליבלנד קאבלירס.
במסגרת הטרייד שלחו הקאבלירס את אנדרו ויגינס ואנתוני בנט למינסוטה בתמורה לקווין לאב, ופילדלפיה קיבלה את לוק רישר מבאה א מוטה, אלכסיי שבד (ממינסוטה) ובחירת סיבוב ראשון בדראפט (מקליבלנד).
במהלך עונת , ב-19 בפברואר 2015, הועבר יאנג בטרייד לברוקלין נטס בתמורה לקווין גארנט.
בסיום אותה עונה חתם יאנג על חוזה חדש בקבוצה ל-4 עונות נוספות עבור 50 מיליון דולר.
ב-7 ביולי 2016 נשלח יאנג בטרייד לאינדיאנה פייסרס בתמורה לזכויות הדראפט על כריס לברט.
לקראת עונת חתם יאנג על חוזה בשיקגו בולס.
באוגוסט 2021 הועבר עם אל-פארוק אמינו ו-3 בחירות דראפט עתידיות בטרייד לסן אנטוניו ספרס, תמורת דמאר דרוזן.
ב-10 בפברואר 2022 הועבר בטרייד לטורונטו ראפטורס תמורת גוראן דרגיץ' ובחירת דראפט עתידית.
ת'אן מריאל מייקר הוא כדורסלן אוסטרלי-דרום סודאני, המשחק בעמדות הפאוור פורוורד והסנטר בפוג'יין סטורג'נס מליגת הכדורסל הסינית.
מייקר נולד בואו שבסודאן (כיום בתחומי דרום סודאן).
דודו, סידר מייקר, אחיו הצעיר, מטור, ודודתו ברחו מדרום סודאן כאשר היה מייקר בן חמש.
כאשר הם הגיעו לאוסטרליה הם התקבלו שם במעמד פליטים וחיו בפרת' שבאוסטרליה המערבית.
כשהיה בן 14, מייקר התגלה על ידי אדוארד סמית', סקאוט אוסטרלי ממוצא אפרו-אמריקאי.
סמית' הפך לאפוטרופוס של מייקר וסייע לו לפתח את קריירת הכדורסל.
בשנת 2011 נשלח למחנה כדורסל בטקסס.
בדראפט 2016 נבחר מייקר במקום ה-10 על ידי מילווקי באקס.
בליגת הקיץ של ה-NBA השיג ממוצע של 14.2 נקודות ו-9.6 ריבאונדים.
ב-30 ביולי 2016 חתם מייקר על חוזה במילווקי.
תחת מאמנה החדש של מילווקי בעונת , מייק בודנהולצר, הצטמצם משמעותית תפקידו של מייקר בקבוצה והוא ביקש לעבור בטרייד לקבוצה אחרת.
ב-7 בפברואר 2019 עבר מייקר לדטרויט פיסטונס, בטרייד שכלל את הבאקס, הפיסטונס ואת ניו אורלינס פליקנס.
לקראת עונת חתם מייקר על חוזה בקליבלנד קאבלירס.
ת'אוזנד אוקס עיר בקליפורניה, ארצות הברית.
ת'אוזנד אוקס ממוקמת כ-24 ק"מ מקצה העיר לוס אנג'לס.
אינדיאנים התיישבו באזור זה כבר לפני למעלה מ-10,000 שנים.
האירופאי הראשון שהגיע לסביבה היה החוקר הספרדי חואן רודריגס קבריו בשנת 1542. במהלך המאה ה-19 התקיימו סכסוכים רבים על הטריטוריה בין האינדיאנים לספרדים.
לאחר מלחמת העצמאות של מקסיקו השטח הפך לשטח מקסיקני.
בשנת 1850 השטח סופח לארצות הברית.
ההתיישבות הכפרית החלה להתפתח במהלך שנות ה-70 של המאה ה-19. לקראת סוף המאה היגרו לאזור מהגרים רבים מנורווגיה.
במהלך שנות ה-50 וה-60 של המאה ה-20 התרחשה הגירה המונית אל האזור.
בספטמבר 1964 התקיים משאל עם סביב יצירת העיר באופן רשמי.
כ-60% מתושבי הסביבה הצביעו בעד הקמת העיר, אשר הוכרזה באוקטובר שלאחר מכן.
לפי מפקד האוכלוסין משנת 2010, מתגוררים בת'אוזנד אוקס כ-126,683 נפש בכ-45,836 משקי בית.
הצפיפות היא 886.4 נפש לקמ"ר.
בשנותיה הראשונות, ת'אוזנד אוקס נחשבה לעיר של מעמד הפועלים, אך כיום מתגוררים בה אוכלוסייה יותר משכילה מן הצווארון הלבן.
497 תושבים (0.4%) ילידים אמריקאים
ההכנסה החציונית למשק בית בעיר היא 121,088$.
מבין התושבים הידועים אשר התגוררו בעיר למשך זמן כזה או אחר, ניתן למנות את בריטני ספירס, סילבסטר סטאלון, אלן דג'נרס, דין מרטין, קורט ראסל, הת'ר לוקליר ומרילין מונרו.
עד שנות ה-50 של המאה ה-20 החקלאות הייתה המרכיב הכלכלי המרכזי באזור.
בשנות ה-60 החלה להתפתח תעשיית היי-טק.
כיום נחשבת לאחת הערים העשירות בארצות הברית.
כיום, הכלכלה העירונית מושפעת מעסקים שונים ומתעשיות אלקטרוניקה, ביולוגיה, כלי רכב וכו'.
ת'וּוָל היא עיר במחוז מכה שבמערב ערב הסעודית.
העיר שוכנת לחופו של ים סוף, 80 ק"מ צפונית לג'דה.
בשנת 2007 נבחרה עיר זאת למקום משכנה של אוניברסיטת המלך עבדאללה למדע וטכנולוגיה.
העיר הייתה מפורסמת במשך שנים כמרכז דיג מרכזי, עד שחיל הים הסעודי בנה אותה מחדש.
כיום במזח הדיג שבעיר מתבצעות בעיקר עבודות יד.
העיר קרויה על שם עמק פת'וול (فثول) המקיף את העיר בדרומה ובמזרחה.
בעת האחרונה עברה העיר תנופת פיתוח גדולה, בייחוד לאור הקמת אוניברסיטת המלך עבדאללה למדע וטכנולוגיה.
פרט לאוניברסיטה ישנם כמה משרדים ממשלתיים הממוקמים בעיר זו.
בעבר נקראה העיר ת'וול בשם דעיג'יה (دعيجية).
העיר ת'וול הייתה מרכז מסחרי חשוב עבור הכפרים שלידה עקב השוק שהיה ממוקם בה.
כמו כן בעיר זו שכנו בני השבט ג'חאדלה (جحادلة) שעיסוקם המרכזי היה שליית פנינים ומכירתם במקומות מרכזיים על חוף הים האדום, כמו נמל מאסאווה באריתריאה ונמל סווקין בסודאן.
התפתחות העיר הקטינה את מספר התושבים העוסקים בשליית פנינים וכיום אין תושבים העוסקים במקצוע זה.
שייח' עאתק אל-בלאדי (عاتق البلادي) תיאר את העיר דעיג'יה כך: "דעיג'יה היא עיר חוף קטנה ותוססת, בעלת שכונות רבות שבהם ישנם מסגדים, תחנות משטרה, מרפאות וכמה בתי ספר השוכנים סמוך לכביש המחבר את ג'דה ו (رابغ).
מלאכתם המקורית של תושבי העיר הייתה דיג והיום עיר זאת נקראת בשם ת'וול.
העיר ת'וול מוזכרת בשיר שכתב המשורר מכי שהאב אלדין אחמד בן אלחסין (مكي شهاب الدين أحمد بن الحسين) (בנו של השריף של מכה בראכת בן מוחמד) בשנת 912 להיג'רה.
אוניברסיטת המלך עבדאללה למדע וטכנולוגיה
הנמל של ת'וול: נמל קדום שהוקם לפני כמה מאות שנים.
נמל זה ידוע בעיקר בשל שפע הדגים והפנינם שבו, זאת לצד שוניות אלמוגים מרהיבות הממוקמות בחופים שלצידו.
ה של ת'וול: נבנה על ידי החברה עראמקו הסעודית והוא ממוקם בסמוך לעיר.
ת'ונר היא תוכנת מנהל הקבצים המגיע כברירת מחדל עם סביבת שולחן העבודה Xfce.
פיתוח התוכנה החל בשנת 2004 על ידי בנדיקט מאורר (Benedikt Meurer) היא נקראה בתחילה "Filer", אך בשל דמיון השם לזה של תוכנה אחרת השם שונה לשם הנוכחי, המבוסס על ההגייה הסקסונית לשמו של האליל הגרמאני ת'ור.
בשנת 2007 אומצה התוכנה על ידי Xfce כמנהל הקבצים ברירת המחדל במקום התוכנה Xffm והפכה להיות חלק מסביבת שולחן עבודה זו החל מגרסה 4.4 של Xfce.
עד גרסה 1.8.0, אשר שוחררה ב-6 בינואר 2018 היא התבססה על GTK+ 2, אך החל מגרסה זו היא הוסבה במלואה ל-GTK+ 3.
התוכנה תורגמה לשפות רבות, ביניהן גם עברית.
ת'וּם או ת'וּמיה (בערבית לבנטינית: – שום; נהגה בשפת הדיבור תוּם) הוא רוטב שום המצוי בשימוש בלבנט.
בדומה לאיולי פרובאנס, ישנן וריאציות רבות המכילות שום, מלח, שמן זית או שמן צמחי, ומיץ לימון.
את הרוטב נהוג למעוך באמצעות עלי ומכתש מעץ.
יש גם וריאציה פופולרית במקומות רבים, כגון בעיירה זע'רתא שבלבנון, שם מוסיפים נענע.
המילה ת'ום נובעת מאותו מקור ממנו נובעת המילה "שום" בשפה העברית.
סלסת ת'וּם (רוטב שום) משמשת כמטבל, במיוחד עם צ'יפס, עוף וארטישוק, ובכריכים לבנטינים, במיוחד כאלה המכילים עוף.
הרוטב מוגש בדרך כלל עם מנות עוף בגריל.
האי ת'ואוד הוא אי מכוסה קרח, הממוקם בארכיפלג מרשל, למול חופי ארץ מרי בירד, שבאנטארקטיקה.
האי ממוקם 1.9 קילומטרים צפונית מערבית לאי בנטון, ו-9.3 קילומטרים ממזרח לאי פשבישבסקי.
האי נקרא על שמו של ג'ורג' סי.
Thode), טכנאי אלקטרוניקה ומטאורולוג בתחנת בירד בשנת 1968.
סטיבן לי ברונר , הידוע בשם הבמה ת'אנדרקאט (Thundercat), הוא מוזיקאי, בסיסט, זמר ופזמונאי אמריקאי מלוס אנג'לס.
בתחילת דרכו היה חבר בלהקת הקרוסאובר טראש סואסיידל טנדנסיז , ומאז הוציא ארבעה אלבומי אולפן ונודע בזכות עבודתו עם המפיק פליינג לוטוס ותרומתו לאלבום To Pimp a Butterfly של קנדריק לאמאר משנת 2015, שזכה לשבחים רבים ממבקרי המוזיקה.
בשנת 2016, ת'אנדרקאט זכה בפרס גראמי, בקטגוריית "ביצוע הראפ/שירה הטוב ביותר", על עבודתו ברצועה "These Walls" מ-To Pimp a Butterfly.
ברונר נולד למשפחה של מוזיקאים והחל לנגן בס כבר בגיל צעיר.
עד גיל 15, היה חבר בלהקת הבנים הגרמנית "נו קרפיו".
שנה לאחר מכן, הצטרף לאחיו רונלד ג'וניור כחבר בלהקת הפאנק סואסיידל טנדנסז , והחליף את נגן הבס הקודם של הלהקה ג'וש פול.
ההופעות הראשונות של ברונר באלבומי אולפן כוללות נגינת בס חשמלי בשידור חי באלבומים Live at 5th Street Dick's ו-The Proclamation של אמן הג'אז קמאסי וושינגטון .
בשנתיים הבאות, חזר לאולפן ההקלטות עם פליינג לוטוס, ויחד עבדו על אלבומיו של לוטוס, Until the Quiet משנת 2012 ו-You're Dead!
משנת 2014, ואלבומו השני של ת'אנדרקאט, שיצא ב-2013 ונקרא Apocalypse.
האלבום זכה להצלחה נאה במצעדי הבילבורד.
ברונר תואר כמי שהיה לתורם המכרזי ל"מוקד היצירתי" של אלבומו של קנדריק לאמאר, To Pimp a Butterfly, שיצא בשנת 2015 וזכה לשבחי הביקורת.
האלבום הועמד לפרסי גראמי בקטגוריות "אלבום השנה" ו"אלבום הראפ הטוב ביותר" וזכה באחרונה.
בנוסף, השיר "These Walls" מתוך האלבום, בו השתתף ת'אנדרקאט, זיכה אותו בפרס על "ביצוע הראפ/שירה הטוב ביותר".
בשנת 2017 הוציא ת'אנדרקאט את אלבום האולפן השלישי שלו, Drunk, שהגיע למקום ה-50 במצעד הבילבורד 200 וזכה לשבחים הביקורתיים, תוך שדורג ברשימות סיכום שנה רבות.
באוקטובר 2018 הציג ת'אנדרקאט את השיר "King of the Hill" מתוך אלבומו הרביעי, It Is What It Is.
ב-15 בינואר 2020 יצא לאור הסינגל השני, "Black Qualls" בהשתתפות סטיב לייסי, סטיב ארינגטון וצ'יילדיש גמבינו.
ב-17 בפברואר, יצא סינגל נוסף, "Dragonball Durag".
ב-3 באפריל 2020 יצא האלבום המלא, שזכה לשבחים ביקורתיים.
ת'אנדרקאט הקדיש את האלבום לחברו, איתו שיתף פעולה פעמים רבות, הראפר מק מילר, שנפטר בשנת 2018. בשנת 2021 זכה האלבום לפרס גראמי בקטגוריית "אלבום ה-R&B המתקדם הטוב ביותר" בטקס פרסי גראמי ה-63.
ת'אנדרקאט מזדהה כנוצרי ומשלב את נושא הדת בחלק מהמוזיקה שלו.
כתב אל-ת'ולות' ; בתרגום חופשי: שליש) הוא אחד הכתבים של הקליגרפיה האסלאמית, שהומצא על ידי אבן מוקלה שיראזי .
הצורות הזוויתיות הישרות של הכתב הכופי הוחלפו באותיות נוטות ומשופעות.
בכתב הת'ולות', שליש מכל אות משופע, ויש מי שגורס שמכאן מגיע שם הכתב.
תיאוריה אלטרנטיבית למשמעות הכתב מתייחסת לעובדה שהרוחב הקטן ביותר של כל אות הוא שליש מחלקה הרחב ביותר.
מדובר בכתב אלגנטי ורהוט, שנעשה בו שימוש בעיטורי הקירות של המסגדים בימי הביניים.
סגנונות קליגרפיים שונים התפתחו מהת'ולו'ת על ידי שינויים קטנים בצורת האותיות.
התרומה הגדולה ביותר להתפתחות כתב הת'ולות' התרחש באימפריה העות'מאנית בשלושה שלבים עוקבים שההיסטוריונים של האומנות העות'מאנית מכנים בשם "המהפכות הקליגרפיות":
המהפכה הקליגרפית הראשונה התרחשה במאה ה-15, ותחילתה בשיח' חמדאללה , קליגרף רב-אומן.
המהפכה הקליגרפית השנייה קרתה במאה ה-17, ומקורה בעבודתו של הקליגרף העות'מאני חאפט' עת'מאן
לבסוף, בסוף המאה ה-19, הקליגרף מהמט שוואקי אפנדי העניק לכתב את צורתו הייחודית הנפוצה כיום.
השימוש בכתב הת'ולות' נעשה עבור כותרות של סורות ופרקי קוראן.
חלק מהעותקים הקדומים ביותר של הקוראן נכתבו בכתב זה.
עותקים מאוחרים יותר נכתבו בשילוב של כתב ת'ולות' וכתב נסח'י או מחקק .
החל מהמאה ה-15, נעשה שימוש בכתב הנסח'י באופן בלעדי.
בדגל ערב הסעודית נעשה שימוש בכתב ת'ולות' לכתיבת השהאדה.
ת'דאה גרהם היא שחקנית צפון אירית ילידת הרפובליקה העממית של סין.
גרהם אומצה מבית יתומים בצ'אנגשה, סין לאחר שמלאה לה שנה.
היא גדלה במחוז דאון בצפון אירלנד.
היא הייתה אחת מהילדים הראשונים שאומצו מחו"ל בצפון אירלנד.
היא למדה בבית הספר היסודי קילינצ'י בקילינצ'י ומאוחר יותר בבית הספר "קולג'ייט בלומפילד" בבלפסט.
גרהם סיימה תואר ראשון במשחק מבית הספר לחינוך לאמנויות בלונדון בשנת 2018.
שנה כותרת תפקיד הערות 2016 London Stories Made by Migrants המרכז לאמנויות באטרסי
ת'ולאני קיילב סררו הוא כדורגלן דרום-אפריקאי המשחק בעמדת הקשר בח'ור פקאן.
סררו התחיל את הקריירה שלו בקבוצת הילדים של סאנואנה גונרס ובגיל 14 הצטרף לאייאקס קייפטאון.
בעונת הצטרף לקבוצה הבוגרת וכבש ארבעה שערים.
בעונת סררו הבקיע 10 שערי ליגה וקבוצתו סיימה במקום השני.
ב-22 במאי 2011 סררו חתם לארבע שנים באייאקס מליגת העל ההולנדית תמורת 2.5 מיליון אירו.
ב-7 באוגוסט 2011 סררו ערך את הופעת הבכורה שלו בקבוצה במשחק נגד דה חראפסחאפ.
בעונתו הראשונה באייאקס, רשם רק 6 הופעות עקב פציעה.
ב-25 באוגוסט 2012 סררו הבקיע את שער הבכורה שלו בקבוצה במשחק הליגה נגד נאק ברדה.
שבועיים לאחר מכן הוא כבש שני שערים נגד הירנפיין ואף ספג כרטיס אדום.
ב-26 בנובמבר 2013 הבקיע בניצחון 1-2 נגד ברצלונה במסגרת שלב הבתים של ליגת האלופות, שהיה שער הבכורה שלו בזירה אירופית.
ב-14 ביוני 2017, סררו חתם לשלוש שנים בויטסה ארנהיים.
ב-25 באוגוסט 2019 חתם באל-ג'זירה מליגת העל של איחוד האמירויות הערביות.
ב-11 בספטמבר 2023 הצטרף לח'ור פקאן.
בצעירותו, סררו שיחק בנבחרות הצעירות של דרום אפריקה.
ב-9 בפברואר 2011 ערך את הופעת הבכורה שלו בנבחרת הבוגרת.
ב-15 בנובמבר 2014 הבקיע את שער הבכורה שלו בנבחרת בניצחון 1-2 נגד .
סררו השתתף עם הנבחרת בגביע אפריקה לאומות 2013 וגביע אפריקה לאומות 2019.
ליגת העל ההולנדית: , ,
כדורגלן העונה בליגת העל של דרום אפריקה:
כדורגלן העונה של השחקנים בליגת העל של דרום אפריקה:
הכדורגלן הצעיר החם של השנה בליגת העל של דרום אפריקה:
הכדורגלן הצעיר של השנה של SAFA:
ת'אנדרבולטס* הוא סרט גיבורי-על אמריקאי המבוסס על צוות האנטי-גיבורים ת'נדרבולטס מאת מארוול קומיקס.
הסרט הופק על ידי אולפני מארוול והופץ על ידי סרטי אולפני וולט דיסני, והוא הסרט ה-36 במספר בסרטי היקום הקולנועי של מארוול.
את הסרט מביים הבמאי ג'ייק שרייר, עם תסריט מאת אריק פירסון, לי סונג ג'ין וג'ואנה קאלו.
בסרט מככב אנסמבל שחקנים שכולל את סבסטיאן סטן, דייוויד הארבור, פלורנס פיו, ואייט ראסל, ג'וליה לואי-דרייפוס, האנה ג'ון-קאמן, אולגה קורילנקו.
אולפני מארוול החלו לרמוז על הקמתה של קבוצת האנטי-גיבורים ת'נדרבולטס כחלק מהיקום הקולנועי עוד בשנת 2021. ביוני 2022, התגלה שהסרט נמצא בשלבי פיתוח, כאשר שרייר ופירסון הצטרפו כבמאי ותסריטאי.
צוות השחקנים הראשי נחשף בספטמבר 2022, כאשר ליהוק נוסף התרחש בתחילת 2023. לי הצטרף לשכתוב התסריט במרץ 2023, וזאת אחרי שעבד במשותף עם שרייר על סדרת נטפליקס בשם "עצבים".
הפקת הסרט נקלעה לקשיים עקב סכסוך העבודה בהוליווד, שנמשך ממאי עד לנובמבר 2023 - מה שגרם לכמה מהשחקנים לעזוב את הפרויקט והצורך ללהק מחדש את התפקידים בתחילת 2024, עם הצטרפותה של קאלו למלאכת התסריט.
שלב הצילומים החל בפברואר 2024 ונמשך עד ליוני באותה שנה באטלנטה, ג'ורג'יה, עם צילומים נוספים ביוטה ובניו יורק.
הסרט ערך את הקרנת הבכורה שלו ב-22 באפריל 2025 בלונדון, ויצא לאקרנים בארצות הברית ב-2 במאי.
הסרט הוא האחרון בשלב החמישי של היקום הקולנועי של מארוול.
כותרות הסיום של הסרט חושפות שצוות הת'אנדרבולטס עבר מיתוג מחדש בתור "הנוקמים החדשים", וזאת כשהכוכבית שהתווספה לשם הקבוצה משתנה לשם "הנוקמים החדשים".
בעקבות סוף השבוע הראשון להקרנתו, אולפני מארוול החלו לשווק את הסרט תחת שם חדש זה.
הסרט קיבל ביקורות חיוביות מהמבקרים, הניב רווחים של מעל ל-190 מיליון דולרים והפך לסרט הרווחי השמיני בגודלו לשנת 2025 עד כה.
ילנה בלובה/האלמנה השחורה (פלורנס פיו) היא סוכנת שכירה של ולנטינה אלגרה דה לה פונטיין (ג'וליה לואי-דרייפוס) ומבצעת עבורה משימת השמדת מעבדה של תאגיד "אוקס" שבבעלותה לכאורה, הממוקמת בקואלה לומפור.
במהלך המשימה ילנה מתעמתת עם אחד המדענים שמנסה להזהיר אותה מתוצר מסוכן מאד של מעבדה זאת, בטרם חוסל על ידה.
ילנה מחליטה לפוצץ את המעבדה כולה וחוזרת לוושינגטון די.
סי., שם היא נפגשת עם "אביה" אלכסיי שוסטקוב/השומר האדום (דייוויד הארבור) ומגלה לו את תחושת המצוקה בה היא שרויה עקב עברה המסובך וההווה הריקני שלה.
בוושינגטון, בבית הנבחרים של ארצות הברית, מתכנסת וועדה משנה בראשות חבר הקונגרס גארי (וונדל פירס), ובהתתפות חבר הקונגרס הטרי מברוקלין, ג'יימס "באקי" בארנס (סבסטיאן סטן), כדי לדון בקשרים שבין תאגיד "אוקס" לבין פונטיין שכעת מכהנת כראש ה-CIA.
לפי הצהרתה היא מכרה את כל אחזקותיה בתאגיד לפני המינוי, אך הוועדה מאשימה אותה שהיא שמרה על השליטה בו והמשיכה לקיים בו ניסויים על בני אדם בסתר.
פונטיין מכחישה את כל ההאשמות, אך היא מורה להעלים את הראיות בטרם חברי הוועדה יגלו ממצאים מרשיעים במתקניה.
היא נותנת הוראה לעוזרת שלה, מל (ג'רלדין ויסוונת'ן), לשלוח את כל סוכניה למתקן במדבריות במערב ארצות הברית, שם הם יחסלו זה את זה וכל הממצאים יושמדו.
השתיים לא הבחינו שהנהג שלהן הוא שוסטקוב שהאזין להכל.
במקביל באקי מנסה לשכנע את מל לשתף פעולה עם הוועדה, וזאת מהרהרת בהצעתו.
במערב ארצות הברית, ילנה מגיעה למתקן כביכול כדי לעקוב אחרי אווה סטאר/רוח (האנה ג'ון-קאמן) אך פתאום ג'ון ווקר/סוכן ארצות הברית (ואייט ראסל) מפתיע אותה ומנסה לחסלה.
ואז אנטוניה דרייקוב/טאסקמאסטר (אולגה קורילנקו) מפתיעה אותו ומנסה לחסלו, אך אווה מנסה לחסל אותה.
כל הארבעה נאבקים אחד בשני, ובמהלך הקרב אווה מצליחה להרוג את דרייקוב, עד שלפתע מופיעה דמות חמישית - בוב/הסנטרי/הריק (לואיס פולמן).
בוב לא יודע כיצד נקלע למצב וטוען כי הוא התעורר שם.
אלא שהחדר עובר לתהליך של השמדה בשריפה והארבעה משתפים פעולה כדי לצאת משם ברגע האחרון.
במהלך השהייה במתקן, גם ילנה וגם ווקר מגלים שלבוב יש יכולת להחזיר אותם לזיכרונות הכי קשים שלהם.
סמוך ליציאה מהמתקן הם מגלים שפונטיין ממתינה להם עם כוח גדול וקטלני.
במהלך ניסיון החילוץ שלהם, בוב מבצע פעולת הסחה והשלושה הנותרים מצליחים לברוח.
בוב נחשף כבעל כוח רב אך הוא מאבד את הכרתו, ונשלח בארון למעבדה בניו יורק השוכנת במטה הנוקמים לשעבר.
בינתיים במדבר השלושה נמצאים על ידי שוסטקוב שמזהיר אותם באיחור קומי מתוכניתה של פונטיין.
לאחר נסיעה קצרה הארבעה נמצאים על ידי חלק מהכוח של פונטיין ומתחיל קרב יריות ארוך שנקטע על ידי באקי שמגיע למקום בעקבות אזהרה של מל.
באקי שובה את הארבעה ודורש מהם לבוא להעיד בוועדה נגד פונטיין אך טלפון נוסף ממל מבהיר לו שפונטיין מתכננת להשתמש בבוב כנשק עם עוצמה חסרת מעצורים.
הוא משחרר את הארבעה וכעת הצוות שמונה 5 סוכנים שהתרגלו לעבוד לבד ומחוץ למסגרות - משתכנעים לעבוד יחד.
הם מאמצים את השם "ת'אנדרבולטס" על שם קבוצת הכדורגל של ילנה מילדותה שלפני "החדר האדום".
הצוות פורץ למעבדה בניו-יורק רק כדי לפגוש את פונטיין שהמתינה להם.
היא מציגה לפניהם את בוב בחליפתו ובשיא כוחו, בתור "הסנטרי".
הצוות נאבק בו בכל כוחו אך בוב מתגלה כבעל כוחות שמתעלים על כל מה שהכירו, והצוות נאלץ לסגת.
או אז פונטיין מגלה שבוב לא מוכן לקבל ממנה הוראות ומשתמשת בכפתור הנטרול שלו כדי להורגו, אלא שגופתו הופכת לריק שחור שהחל לבלוע את כל מנהטן.
ילנה נכנסת לריק במכוון ואחריה שאר הצוות.
בתוך הריק, ילנה שוב מתעמתת עם הזיכרונות הכי גרועים שלה מימיה ב-"חדר האדום", אך בעקבות ההדרכות של שוסטקוב, היא מצליחה לנווט במבוך ולמצוא את בוב, שם היא מגלה שגם לו יש עבר בעייתי שמזין את "הריקנות" של דמותו האפלה.
ילנה משכנעת אותו להילחם בו, ובעזרת הצוות שהצטרף אליהם, הם מוצאים את הריק ולאחר מאבק קשה - מביסים אותו ומשחררים את מנהטן.
ברחוב ההרוס, הצוות מוצא את פונטיין ומתלבט אם לחסל אותה או רק לעצור אותה, אך זאת מפתיעה אותם בארגון מסיבת עיתונאים שבה היא מכריזה שהם הנוקמים החדשים.
ילנה מחליטה "לזרום" עם ההכרזה אך לוחשת לפונטיין שהיא עובדת עבורם ולא להפך.
בסצנה שלאחר הקרדיטים, שוסטקוב ממליץ לאזרחית לרכוש אריזת דגני בוקר עם המותג של "הנוקמים החדשים" בכיכובו אך זאת לא מתרשמת ומחזירה את המוצר למדף.
בסצנה נוספת בסוף הכתוביות הצוות תוהה לעצמו כיצד סם וילסון דורש את הזכויות על המותג "הנוקמים" עד שלפתע מתקבלת התרעה על חדירת חללית לאטמוספירה.
הצוות פונה לבוב כדי שיעוף אליה אך זה מגלה שכוחותיו הגיעו מדמותו האפלה, ולאחר שכלאו אותה הוא נותר חסר כוחות.
החמישה מקבלים תמונה מקרוב של הספינה ואז נגלית הסיפרה 4, מה שמרמז על היותה שייכת לארבעת המופלאים.
פלורנס פיו – ילנה בלובה/האלמנה השחורה
חברה בצוות ת'נדרבולטס שאומנה בחדר האדום כאלמנה שחורה.
אחותה המאומצת של נטשה רומנוף.
סבסטיאן סטן – ג'יימס "באקי" בארנס
חייל-על משודרג כוחות עם זרוע קיברנטית, שמשמש בתור המנהיג דה פקטו של צוות הת'נדרבולטס.
נחשב כמת בזמן מלחמת העולם השנייה, אך צץ מחדש בזמן ההווה כמתנקש שעבר שטיפת מוח בידי ארגון הידרה.
סטן הופיע הופעת אורח קצרה בתפקיד חייל החורף לשעבר בסרט שקדם עלילתית לסרט זה: קפטן אמריקה: עולם חדש מופלא.
לפי העלילה שם, בארנס עבר לפוליטיקה וכעת מתמודד על מושב בבית הנבחרים של ארצות הברית.
במהלך הסרט הוא כבר מכהן בתפקיד.
ואייט ראסל – ג'ון ווקר/סוכן ארצות הברית
חייל-על משודרג כוחות וחבר בצוות ת'נדרבולטס.
קפטן מעוטר לשעבר ביחידת הריינג'רס של צבא ארצות הברית, שנבחר בידי ממשלת ארצות הברית להחליף את סטיב רוג'רס בתור קפטן אמריקה, אך שוחרר בקלון מתפקידו עקב מעשיו שאינם מכבדים את תפקידו הסמלי.
אולגה קורילנקו – אנטוניה דרייקוב/טאסקמאסטר
חברה בצוות ת'נדרבולטס בעלת רפלקסים צילומיים, מה שמאפשר לה לחקות את סגנונות הלחימה של יריביה.
נשלטה בעבר על ידי אביה, גנרל דרייקוב, כדי להשלים משימות התנקשות עבור החדר האדום.
שוחררה לחופשי על ידי אחותה של ילנה, נטשה רומנוף.
דייוויד הארבור – אלכסיי שוסטקוב/השומר האדום
חבר בצוות ת'נדרבולטס, חייל-על ומקבילו הרוסי של קפטן אמריקה.
הארבור מציין שהסרט חוקר יותר לעומק את מערכת היחסים המורכבת של שוסטקוב עם בלובה, כפי שהוצגה בסרט "האלמנה השחורה".
עוד הוא מציין, שבלובה לא סובלת את שוסטקוב, אך זקוקה למישהו שיעזור לה להרגיש שלמה עם עצמה, ושוסטקוב מסוגל למלא את התפקיד.
ג'וליה לואי-דרייפוס – ולנטינה אלגרה דה לה פונטיין
קונטסה והמנהלת בפועל של סוכנות הביון המרכזית (CIA) שמעסיקה את בלובה ו-ווקר.
לואי-דרייפוס מתארת את דמותה של דה פונטיין כדמות שמחפשת אחר כוח ושליטה.
ועם זאת, סצנה קצרה בסרט של מגע בינה לבין בוב מגלה שכמו לחברי הת'אנדרבולטס - גם לה היה עבר בעייתי שכלל אב אהוב שהיה שקוע בחובות לארגוני פשיעה, ושלבסוף רצחו אותו.
האנה ג'ון-קאמן – אווה סטאר/רוח
חברה בצוות ת'נדרבולטס בעלת היכולת לאי-יציבות מולקולרית, מה שמאפשר לה לעבור דרך חפצים מוצקים.
היא נאלצת ללבוש חליפה שמסייעת לייצב את חוסר יציבותה המולקולרית.
לואיס פולמן – בוב/הסנטרי/הריק, אדם בעל כוחות-על שסובל מאמנזיה.
בתור הריק - גרסה אפלה של הסנטרי שאפופה בצללים - הוא בלתי מנוצח, מפיץ אפלה מסביבו ומסוגל להפוך אנשים לצללים.
בנוסף, ג'רלדין ויסוואנתן לוהקה לתפקיד כעוזרת של דה לה פונטיין
במהלך שלב הפקת הסרט "שומרי גלקסיה" משנת 2014, הבמאי ג'יימס גאן הביע עניין בפיתוחו של סרט המבוסס על צוות הת'נדרבולטס.
נשיא אולפני מארוול, קווין פייגי, ציין כי רעיון זה הוא בגדר אפשרות, שתתאפשר במידה והסרט ינחל הצלחה קופתית.
אולם, גאן לא היה מעוניין יותר בשנת 2021, לאחר שביים את הסרט "יחידת המתאבדים", מכיוון שקבוצה זו מחברת DC קומיקס היא בעלת מאפיינים דומים לקבוצת ת'נדרבולטס.
ביוני 2018, האנה ג'ון-קאמן הביעה עניין לגלם שוב את דמותה של אווה סטאר/רוח מהסרט "אנטמן והצרעה", בהתחשב בעובדה שגרסת הקומיקס של הדמות מופיעה כחברת הצוות.
ספקולציות על הצגתו של צוות הת'נדרבולטס לתוך היקום הקולנועי של מארוול החלו עוד במהלך 2019, לאחר ההכרזה שדניאל בריהל ישוב לגלם את דמותו של הלמוט זמו במיני-סדרה "הפלקון וחייל החורף" של ספק שירותי הזרמת מדיה דיסני+, אחרי הופעתו לראשונה בסרט "קפטן אמריקה: מלחמת האזרחים" (2016).
סדרה זו הציגה לראשונה את ג'וליה לואי-דרייפוס בתור ולנטינה אלגרה דה לה פונטיין, שמגייסת את ג'ון ווקר/סוכן ארצות הברית בגילומו של ואייט ראסל.
דה פונטיין מוצגת גם כמעסיקה של ילנה בלובה, אותה גילמה פלורנס פיו בסרט "האלמנה השחורה" משנת 2021. מבקרים שיערו שדה פונטיין מגייסת צוות של נבלים או אנטי-גיבורים כמו קבוצת ת'נדרבולטס, וחלקם שיערו שהצוות יופיע ב-"הפלקון וחייל החורף".
אולם, המפיק בפועל נייט מור ציין שהצוות מעולם לא נשקל להשתתף בפרויקט, מאחר שהוא יעיב על הסיפור הכללי ויסיח את הדעת מאלמנטים שונים של הסדרה.
התסריטאי הראשי של הסדרה, מלקולם ספלמן, הרגיש שהיו הרבה שמועות על הצגתה הפוטנציאלית של הקבוצה לתוך היקום הקולנועי וציין ש"אינו יודע אם המעריצים משוגעים או לא".
ביוני 2022, ג'ק שרייר נבחר לביים את הסרט, עם תסריט מאת אריק פירסון ובהפקתו של פייגי.
שרייר נשכר לבימוי הסרט לאחר שהציג מצגת שהרשימה את מנהלי האולפנים.
בזמן זה, אולפני מארוול היו בקשר עם שחקנים ושוחחו איתם על זמינותם לשוב ולגלם את דמויותיהם.
שמועות המבקרים הציעו שהקבוצה תכלול את דמויותיהם של זמו, בלובה, סוכן ארצות הברית, רוח, טאסקמאסר, אבומיניישן, באקי בארנס או קלינט ברטון/הוקאיי, כאשר דה פונטיין או זמו ינהיגו אותה.
אתר Deadline Hollywood הציע גם שדמותו של תדאוס "תנדרבולט" רוס תלוהק מחדש בעקבות מותו של השחקן ויליאם הרט, מכיוון שלדמות יש קשרים לצוות בקומיקס, ושבמקום ליהוק מחדש, אולפני מארוול יכולים להחליף את רוס בדמותו של רוברט מאווריק, השני להפוך לענק האדום בקומיקס.
הסרט הוכרז רשמית ביולי בקומיק-קון, סן דייגו עם תאריך הפצה ב-26 ביולי 2024, בתור הסרט האחרון בשלב החמישי של היקום הקולנועי.
סקרלט ג'והנסון, אשר גילמה את דמותה של נטשה רומנוף ביקום הקולנועי בין השנים 2010 ל-2021 משמשת כמפיקה בפועל של הסרט.
בספטמבר 2022, ג'סטין קרול מ-"Deadline Hollywood" תיאר את הסרט בתור ספין-אוף לדמותה של בלובה, מכיוון שהיא נועדה להוביל את צוות האנטי-גיבורים, ונאמר שפיו, ראסל ובריהל ישובו לגלם את דמויותיהם.
בתערוכת D23 שנערכה באותו חודש, הוכרז רשמית שפיו, ראסל, ג'ון-קאמן, ולואי-דרייפוס יככבו בסרט לצד סבסטיאן סטן בתפקיד באקי בארנס, דייוויד הארבור בתפקיד אלכסיי שוסטקוב/השומר האדום ואולגה קורילנקו בתפקיד אנטוניה דרייקוב/טאסקמאסטר, ששבים לגלם את דמויותיהם מפרויקטים קודמים של היקום הקולנועי.
הארבור ציין שהסרט יהיה ייחודי ליקום הקולנועי, ותיאר את צוות הדמויות הראשי כחבורת מנודים ומפסידנים שלא עומדים בקריטריונים של גיבור-על.
פיו ציינה שהאושר שבאיחוד הדמויות הוא שהן "אינן משחקות היטב ביחד".
סניידר הוסיף וציין שאינו יודע אם פורד ויתר על התפקיד מאז.
במהלך אוקטובר, סניידר דיווח שפורד לוהק לתפקיד, ויופיע לראשונה בסרט "קפטן אמריקה: עולם חדש מופלא" (2025).
מגזין הוליווד ריפורטר אישר שפורד ישתתף בסרט "עולם חדש מופלא" וב"ת'נדרבולטס" מיד לאחר מכן, אולם מגזין וראייטי דיווח שמעורבותו של פורד תוגבל רק לסרט "עולם חדש מופלא".
דיווחים סותרים נוספים עלו ביולי 2024 כשסידני בקסבאום וכריסטיאן הולוב ממגזין אנטרטיינמנט ויקלי, כמו גם ג'וש רוזנברג ממגזין אסקווייר ציינו שייתכן שהערתו של פייגי בתערוכת D23 רמזה לכך שפורד לא יופיע ב"ת'נדרבולטס".
לואי-דרייפוס אישרה בינואר 2023 שצילומי הסרט יחלו ביוני, ואיו אדבירי הצטרפה לצוות השחקנים לתפקיד לא ידוע.
כחודש לאחר מכן, סטיבן יאון לוהק לתפקיד משמעותי שעשוי להמשיך לסרטים עתידיים ביקום הקולנועי.
יאון עבד בעבר יחד עם שרייר בסדרה "עצבים" של ספק שירות המדיה "נטפליקס", ושרייר חשב עליו כשהוסיף את הדמות לסרט.
כחודש לאחר מכן, התסריטאי לי סונג ג'ין הודיע שהצטרף לצוות הכותבים כדי לשכתב את תסריט הסרט לבקשתו של שרייר, וגם הוא שיתף גם פעולה בעבר עם שרייר בסדרה "עצבים", סדרה שאותה לי יצר.
לי הוסיף וציין שהיו הרבה נושאים ודברים מרגשים בסרט שמשכו אותו לפרויקט.
הוא עבד בשיתוף פעולה הדוק עם שרייר על התסריט, אך ציין שבניגוד לסדרה "עצבים", הסרט "ת'נדרבולטס" היה פרויקט של שרייר והיו לו צורכי כתיבה שונים בהתחשב בהיקפו ובקנה המידה הגדולים של הסרט.
סניידר דיווח שהתסריט של פירסון התמקד יותר מדי בדמויות מהסרט "האלמנה השחורה", אותם הקהל כבר מכיר, ואולפני מארוול חיפשו לתת לדמויות האחרות תפקיד שוויוני יותר, כך שהסרט ירגיש כמו סרט שמתאים לאנסמבל שחקנים.
בחודש אפריל, גרייס יון החלה לשמש כמעצבת הפקה, לאחר תפקיד דומה גם בסדרה "עצבים".
במאי של אותה שנה, הצלם סטיב ידלין החל לעבוד על מלאכת הצילום באטלנטה, ג'ורג'יה.
סניה מילקוביק הייז שימשה כמעצבת התלבושות, וזאת לאחר שעבדה בעבר על הסרט "קפטן מארוול" (2019) ו"ספיידרמן: אין דרך הביתה" (2021).
בתחילת מאי, צילומי הסרט עוכבו עקב שביתת התסריטאים של אמריקה משנת 2023, והצילומים תוכננו להמשיך אחרי שהשביתה מסתיימת.
בחודש לאחר מכן, ועדת הסרטים של יוטה הכריזה שצילומי הסרט יתרחשו במחוז אמרי וגם במחוז גרנד קאונטי שביוטה באמצע שנת 2023, ויוציאו יותר מ-4.5 מיליון דולרים במדינה.
המפיק בפועל בריאן צ'אפק ציין שמדובר בסרט מציאותי יותר, שיתרחש ברחבי העולם במספר מקומות.
באמצע יוני, תאריך יציאת הסרט נדחה ל-20 בדצמבר 2024. בהמשך, כאשר שביתת אמני הטלוויזיה והרדיו (2023) הסתיימה בנובמבר 2023, תאריך יציאתו נדחה שוב ל-25 ביולי 2025. באותה תקופה, כותב הקומיקס רוברט קירקמן וחבר קרוב של יאון, חשף כי יאון יגלם את דמותו של הסנטרי.
ראסל היה בטוח שהסרט יהיה מעניין, ולא כמו סרט טיפוסי של מארוול.
ושהסרט יתחיל בצילומים במרץ או באפריל 2024. בינואר 2024, נמסר כי יאון פרש מתפקידו בשל בעיות בלוח הזמנים שנגרמו בגלל עיכוב תהליך ההפקה, אך הביע התעניינות לחזור לסרטים עתידיים של מארוול.
בתחילה לא היה ברור אם מארוול תלהק מחדש את תפקידו של יאון או תחשוב שוב אם להכליל את דמותו, אך לואיס פולמן היה בחירתם הראשונה של האולפנים להחליף את יאון בדמותו של הסנטרי בסוף ינואר.
בנוסף, נודע שלורנס פישבורן ורייצ'ל וייס ישובו לגלם את דמויותיהם ביל פוסטר (מ"אנטמן והצרעה") ומלינה ווסטקוף (מ"האלמנה השחורה"), וג'רלדין וויסונאתן לוהקה לתפקיד קומי כעוזרתה של דה פונטיין, בכך החליפה את אדבירי, שעזבה את הפרויקט עקב דחייה בלוח הזמנים, כמו יאון.
בפברואר 2024, תאריך יציאת הסרט נקבע סופית ל-2 במאי 2025, והחליף מקום עם הסרט "ארבעת המופלאים: צעדים ראשונים".
ג'ואנה קאלו שיכתבה את התסריט מאוחר באותו חודש, וזאת מאחר ששכתובים מוקדמים של התסריט התמקדו במותם של חברי הצוות אחרי מילוי משימה.
הצילומים היו אמורים להתחיל באמצע שנת 2023 ולהימשך כשישה חודשים.
במקור, הצילומים לא היו אמורים להיות מושפעים משביתת התסריטאים, ואולפני מארוול תכננו לצלם את מה שיכלו, ולבצע שינויי תסריט במהלך שלב הצילומים מחדש.
אולם, הצילומים נדחו עקב שביתת התסריטאים וגם שביתת גילדת שחקני המסך.
בנוסף, הארבור תכנן לצלם את הסצנות שבהשתתפותו במקביל לצילומי העונה החמישית של "דברים מוזרים", שהתקיימו גם באטלנטה, אך גם צילומים אלו נדחו עקב השביתה.
שלב הצילומים החל ב-26 בפברואר 2024 באולפני טרילית' ובאולפני אטלנטה מטרו שבאטלנטה, ג'ורג'יה תחת שם העבודה "Oops All Berries", המהווה התייחסות לווריאציה של דגני הבוקר "קפטן קראנץ'".